αρχοντος εν δελφοις ανδρονικου του φρικιδα μηνος ενδυσποιτροπιου εν δε θεσσαλιαι στραταγεοντος δαμοθοινου μηνος θυου ως θεσσαλοι αγοντι απεδοτο ευκλειδας θεοδοτου γυρτωνιος σωμα ανδρειον ωι ονομα αλεξανδρος ον ειχε εν ται ωναι παπον το γενος μακεδονα τωι απολλωνι τωι πυθιωι τιμας αργυριου μναν τεσσαρων και ταν τιμαν εχει πασαν καθως επιστευσε αλεξανδρος τωι θεωι ταν ωναν εφ οτωι ελευθερος εσται και ανεφαπτος απο παντων τον παντα βιον ποιων ο κα θελη και αποτρεχων οις κα θελη. βεβαιωτηρες κατα τους νομους αλεξις δαμοτελεος δελφος αγεπολις ευετηρου θεσσαλος εκ γυρτωνος. ει δε τις εφαπτοιτο αλεξανδρου επι καταδουλισμω βεβαιον παρεχοντω τωι θεωι ταν ωναν ο τε αποδομενος ευκλειδας και οι βεβαιωτηρες αλεξις και αγεπολις ει δε μη παρεχοιεν υποδικοι εστωσαν κατα τους νομους. ομοιως δε και οι παρατυνχανοντες κυριοι εοντω συλεοντες ως ελευθερον οντα αλεξανδρον αζαμιοι οντες και ανυποδικοι πασας δικας και ζαμιας. μαρτυρες οι ιερεις του απολλωνος αμυντας ταραντινος και των αρχοντων αθαμβος αβρομαχου αρχων καλλια ιδιωται βουλων ευκλειδας πραξιας βακχιος αριστων καλλιμαχος διονυσιος τιμοκριτος ανδρονικος νικεας φιλαγρος αστοξενος αντικρατης φιλοξενου λαρισαιος.
Phokis — Delphi — 170-157/6 BC
 170-157/6 BC